اینگیلتره‌نین باشکندی لندن‌ده اؤنجه‌کی هفته بیچاق‌لی سالدیری گیریشیمی ایله قارشی قارشییا قالان آرسنال‌لی اویون‌چولار مسعود اؤزایل و سئاد کولاسیناج یارین نیوکاسل یونایتد ایله گئچیریله‌جک اویونون کادرینا گوونلیک سببیله آلینمادی.
اینگیلتره پرمیر لیگ تیملرین‌دن آرسنالدان وئریله‌ن یازی‌لی آچیقلامادا مسعود و کولاسیناجین لیگین یارین ائدیله‌جک آچیلیش اویونودا نیوکاسل یونایتده قارشی فورما گئیمه‌یه‌جگی بیلدیریلدی.
آرسنال قرارین سببی اولاراق پلیسین سوروشدوردوغو باشقا گوونلیک اولای‌لارینی گؤستررکن، بونلارین آیرینتیلی حاقین‌دا معلومات وئرمه‌دی. اویونچولاریمیزین و عائله‌لرین گوونلیگی دایم بیرینجی ایشیمیز" ایفاده‌سی ایشله‌دیله‌ن آچیقلامادا،
"بو قراری اویونچولاریمیز و نماینده‌لری ایله مذاکیره ائد‌رک آلدیق. پلیسله ارتباطداییق و اویون‌چولاریمیز ایله عائله‌لرینه دستک وئرمه‌یی داوام ائتدیریریک" دئییلدی.
آچیقلامادا، اویونچولاریمیزین ان قیسا زامان‌دا یئنی‌دن تیمده ده گؤرمه‌یی دؤرد گؤزله گؤزله‌ییریک" ایفاده‌سینه یئر وئریلدی. موتورسیکلتله ۲ نفر، لندنین قوزئیینده‌کی گولدرس گرین بؤلگه‌سین‌ده مسعود اؤزیلین ایستیفاده ائتدیگی ایچین‌ده بوسنی هرزگووین‌لی سئاد کولاسیناجین ده اولدوغو آراجی تعقیب ائتمیش و بیچاق‌لی سالدیرییا گیریشدی.
اینگیلیس پلیسی حادثه ایله ایلگیلی سوروشدورما باشلاتمیش آنجاق هر هانسی بیر گؤزآلتی ائدیلمه‌میشدی.
